b'\n_START_ARTICLE_\nTomin\xc4\x8dev slap\n_START_PARAGRAPH_\nTomin\xc4\x8dev slap se nahaja na Belem potoku v Podljubelju._NEWLINE_V Sloveniji predstavlja geolo\xc5\xa1ko posebnost, saj pada preko stene iz ladinijskega konglomerata. Ima zanimivo obliko, saj se vodni curek takoj na ustju razdeli v dva pramena. Desni pramen, ki je mo\xc4\x8dnej\xc5\xa1i, pada v curku v tolmun, levi pramen pa te\xc4\x8de do tolmuna po\xc5\xa1evno ob prelomni ploskvi. Oba pramena tako tvorita trikotno obliko. Ob visoki vodi se pramena zdru\xc5\xbeita in slap dobi precej mogo\xc4\x8dno obliko._NEWLINE_Tomin\xc4\x8dev slap je visok 18 m in je lahko dostopen po kolovozu, ki se odcepi od stranske ceste v dolini Belega potoka, ta pa od glavne ceste Tr\xc5\xbei\xc4\x8d-Ljubelj.'